钦定古今图书集成/方舆汇编/职方典/第1501卷 > 形胜附
## 钦定古今图书集成/方舆汇编/职方典/第1501卷 > 形胜附

本府。〈和曲州附郭。〉

《旧志》：“左翼笔架，右辅天马。” 支云一塔，高峙如峰，南北两河，潆洄似带。

乌蒙东峙，僰陋西连。狮山嵂崒，雄虎视于江关；鸠水蜿蜒，俨龙盘于石旧。壮金沙之南面，控蜀道之北门。按《府志》，“四维千里，峭壁悬崖，诸箐深阻。”

元谋县

“依马岭” ，距金江，通蜀川，建会之要道。

东则马头，高数百馀丈。西则长山，亘数十馀里。金沙绕其北，西溪潆其南。

禄劝州

屏山面水遥制撒，甸蛮北藩罗婺郡。

“据崇冈，面白塔。” 溪流潆洄，山岭合㳫。巉岩崄峭，村舍参差。